**Lovenes ånd** (fransk: *De l'esprit des lois*, opprinnelig skrevet *De l'esprit des loix*) er en fransk avhandling om politisk teori som ble første gang utgitt anonymt av Charles Montesquieu (fullt navn: Charles de Secondat, Baron de Montesquieu) i 1748 med hjelp av Claudine Guérin de Tencin. Den ble utgitt anonymt ettersom Montesquieus tekster var underlagt statlig sensur. Dens innflytelse utenfor Frankrike ble støttet av raske oversettelser til andre språk. I 1750 utga Thomas Nugent den første engelske oversettelsen. I 1751 la den katolske kirke *Lovenes ånd* til sin liste over forbudte bøker (*Index librorum prohibitorum*).

Likevel fikk Montesquieus politiske avhandling en stor innflytelse på verkene til mange andre, mest kjent er Katarina II av Russland, som produserte *Nakaz* («Instruksjon», 1767); USAs landsfedre som signerte USAs grunnlov; og Alexis de Tocqueville, som benyttet Montesquieus metoder i sin undersøkelse av det amerikanske samfunnet i sin bok *De La Démocratie en Amérique* (*Demokrati i Amerika*, 1835–1840). Blant Montesquieu egne inspirasjoner var verkene til René Descartes, Nicholas de Malebranche, og Niccolò Machiavelli, skjønt behandlet med respektfull skepsis. Macaulay har gitt en antydning om Montesquieus betydning i samtiden da han i 1827 skrev i sitt essay titulert *Machiavelli* at «Montesquieu har, kanskje, en større berømmelse enn noen annen politiske forfatter i det moderne Europa.»

Montesquieu tilbrakte rundt tjue år med undersøkelser for å skrive *Lovenes ånd*. Den dekker flere emner, blant annet loven, samfunnslivet, og studiet av antropologi, og gir mer enn 3000 anbefalinger. I avhandlingen fremmet Montesquieu et konstituert system bestående regjering og maktfordeling, avvikling av slaveriet, bevarelse av borgerlige rettigheter og friheter, og ideen om at politiske institusjoner burde reflektere de samfunnmessige og geografiske aspektene av hver samfunn. I sum forfektet Montesquieu at statens viktigste oppgave er å sikre folk frihet. Han mente at makten skal deles mellom flere organer som er uavhengige av hverandre. Dette ble senere kalt «maktfordelingsprinsippet».

Referanser
----------

1. ↑  de Secondat, Charles, Baron de Montesquieu (1977): *The Spirit of Laws: A Compendium of the First English Edition*
2. ↑  «Banned Books Week (2013)», *Online Library of Liberty*
3. ↑  Index Librorum Prohibitorum: Historical Notes On A Collection Arkivert 15. april 2016 hos Wayback Machine. (PDF), *Rambaldi Rare Books*
4. ↑  «The Instructions of Catherine II to the Legislative Commission of 1767» Arkivert 8. mai 2016 hos Wayback Machine. *Documents in Russian History*
5. ↑  Rashid, Aatif: «In What Ways Did Baron de Montesquieu Influence the Constitution of the United States?»
6. ↑  Macfarlane, Alan: *Alexis De Tocqueville. And the Making of the Modern World* (PDF)
7. ↑  «The Spirit of the Laws Summary», *eNotes*
8. ↑  Jones, Benjamin T. (2014): *Republicanism and Responsible Government: The Shaping of Democracy in Australia and Canada*, McGill-Queen's Press – MQUP
9. 1 2  Cohler, et al. (1989): «Introduction» i: *The Spirit of Laws*, Cambridge University Press

Eksterne lenker
---------------

* (en) De l'esprit des lois – kategori av bilder, video eller lyd på Commons Rediger på Wikidata
* 

|  |  |
| --- | --- |
| Wikisource | (en) *On the Spirit of the Laws* – originaltekster fra den engelskspråklige Wikikilden |

* 

|  |  |
| --- | --- |
| Wikisource | (fr) *De l'esprit des lois* – originaltekster fra den franskspråklige Wikikilden |

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF
 |